stanford-oval/wikipedia huggingface dataset:
Guatemalan maatalous

Guatemalan maatalous on keskiamerikkalaisen asukkailtaan kymmenmiljoonaisen valtion pääelinkeinoja. Se työllistää lähes 20 prosenttia väestöstä. Maanviljely on ollut vallalla alueella jo mayojen aikana ennen kuin koko valtiota muodostettiin, siis ennen espanjalaisten konkistadorien tuloa. Nykyään maan maatalous perustuu vientiin enemmän kuin kotitarpesiin: Sen päätarkoituksena on tuoda maahan vientituloja, jotka perustuvat sokeriruoon, kahvin ja banaanin vientiin. Muita vientituotteita ovat puuvilla, maissi ja tupakka. Lähes sadan vuoden aikaisten tietojen mukaan maissin ohessa kotitarpeeseen on viljelty riisiä, papuja, bataattia sekä maniokkia, vientii toisalta chicleä, joka kuuluu ollen purukumin raaka-aineena. Karjana on ollut lukumääräisesti kasvatettu eniten nautaa, lammasta, sikaa, hevosia, vuohia ja muuleja.
Maanviljelyksestä on suuri osa ulkomaisessa hallinnassa ja omistuksessa. United Fruit omisti laillisesti Guatemalan, Hondurasin ja monen muunkin valtion banaanivljelykset, kunnes yhtiön nimi muutettiin. Nykyään Guatemala kuuluu Cairns-ryhmään, jonka tarkoitus on saada jotain parannusta kehitysmaiden maatalouteen.
Vuonna 2022 maatalous tuotti noin 9 prosenttia maan bruttokansantuotteesta. Tonnimäärillä mitattuna tärkeimmät tuotteet olivat sokeriruoko, banaanit, öljypalmun hedelmät, maissi, cantaloupes-melonit, perunat, maito, tomaatit, kana ja ananas.
Simon Forsmark

| Simon Forsmark> Henkilötiedot |
| --- | --- |
Syntynyt: 17. lokakuuta 2003 (ikä 21) Kumla, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  87 kg
Seura
Seura:  Timrå IK
Sarja:  SHL
Pelaajaura
Pääsarjaura:  2021–
Aik. seurat:  Örebro HK
NHL-varaus:  101. varaus, 2022 Carolina Hurricanes
Simon Forsmark (s. 17. lokakuuta 2003 Kumla, Ruotsi) on ruotsalainen jääkiekkoilija, pelipaikaltaan puolustaja. Forsmark edustaa SHL-joukkue Timrå IK:ta. Hänellä on sopimus joukkueen kanssa kauden 2025–2026 loppuun saakka.
Hänen kasvattajaseuransa on IFK Kumla. Hän on edustanut SHL:ssä myös Örebro HK:n joukkuetta. NHL-joukkue Carolina Hurricanes varasi Forsmarkin neljännellä kierroksella 101. varausvuorolla vuoden 2022 NHL:n varaustilaisuudessa. Forsmark on pelannut 116 SHL:n runkosarjan ottelua. Näissä otteluissa hän on tehnyt seitsemän maalia ja 18 syöttöä eli 25 tehopistettä. Forsmark on pelannut 11 SHL:n pudotuspelien ottelua. Näissä otteluissa hän on syöttänyt yhden maalin. Uran tilastot päivitetty 5. lokakuuta 2024.
Palkkionmetsästäjä (albumi)

| Palkkionmetsästäjä> Chasseur de Primes |
| --- | --- |

Alkuperäisteos
Kirjailija:  Morris
Genre:  sarjakuva
Julkaistu:  1972
Suomennos
Kansitaiteilija:  Morris
Kustantaja:  Otava
Julkaistu:  1975
Ulkoasu:  pehmeäkantinen
Sivumäärä:  43
Sarja: Lucky Luke
Edeltävä:  Ran-Tan-Plan saa perinnön
Seuraava:  Daltonien jäljillä
Löydä lisää kirjojaKirjallisuuden teemasivulta
Palkkionmetsästäjä on 16. Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Suomeksi se julkaistiin 1975 Heikki Kaukorannan ja Soile Kaukorannan suomentamana.
Juoni

Elliot Belt on palkkionmetsästäjä. Hän havitteli samaa konnaa, jonka Lucky Luke toimittaa vankilaan. Beltiä ihmetyttää Luken toimittaminen sheriffille ilman palkkiota.  Hän ehdottaa yhteistyötä jossa he jakaisivat saaliin, mutta Luke ei suostu. Samaan aikaan Bronco Fortworthin ranchilla tapahtuu kummia. Broncon lempihevonen, Lord Washmouth III, on kadonnut. Bronco epäilee kaappaajaksi intiaani Tea Spoonia, jonka hän palkkasi huolehtimaan hevosesta. Lucky Luke päättää alkaa tutkia asiaa, mutta palkkionmetsästäjä-Belt sai tietää Broncon epäilyistä. Hän aikoo myös ottaa Tea Spoonin kiinni, palkkiota vastaan tietenkin. Belt menee intiaanireservaattiin, jossa Spoonin pitäisi asua. Hän jää kiinni, ja Lucky Luke vapauttaa hänet. Belt aikoo kerätä suuren määrän palkkionmetsästäjiä, jotta hän saisi Tea Spoonin kiinni.  Lucky Luke yrittää puhua järkeä intiaaniheimon johtajalle, mutta jääkin itse kiinni. Tea Spoon vapauttaa hänet. He palaavat kaupunkiin, jossa intiaanit uhkaavat sotia kaupunkilaisia vastaan. Intiaanit lähtevät kuitenkin takaisin leiriinsä Lucky Luken ratsastaessa Tea Spoonin kanssa väliin. Yöllä kuitenkin tulipalo riehuu kaupungissa, jonka aikana Belt sieppaa Tea Spoonin. Beltin ryhmään keräämät palkkionmetsästäjät ovat kuitenkin liittoutuneet Beltiä vastaan. Riidan aikana Tea Spoon pakenee. Hän törmää Lucky Lukeen, ja he löytävät matkallaan kadonneen Lord Washmouth III:n. He palaavat kaupunkiin, jolloin Bronco Fortworthin vaimo kertoo päästäneensä Lord Wasmouthin vapaaksi. Tea Spoonin tuomio raukeaa ja Elliot Belt saa syytteen.
Henkilöt ja Tausta

Albumin nimihenkilö, palkkionmetsästäjä Elliot Belt, on piirretty muistuttamaan piirtämisajankohdan suosittua lännenelokuvien näyttelijää Lee Van Cleefiä, joka esitti useimmiten roistoa.
Dan Hinote

| Dan Hinote |
| --- | --- |

Henkilötiedot
Syntynyt: 30. tammikuuta 1977 (ikä 47) Fleesburg, FL, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  87 kg
Pelaajaura
Pääsarjaura:  1999–2010
Seurat:  Colorado Avalanche MODO Hockey St. Louis Blues
NHL-varaus:  167. varaus, 1996 Colorado Avalanche
| Stanley Cup  |
| --- | --- | --- |
|  | Colorado Avalanche | 2001  |
Daniel Chester "Dan" Hinote (s. 30. tammikuuta 1977 Fleesburg, Florida, Yhdysvallat) on yhdysvaltalainen entinen jääkiekkoilija, joka toimii nykyään NHL-joukkue Columbus Blue Jacketsin apuvalmentajana. Hän oli pelaajaurallaan puolustava hyökkääjä, joka pelasi lähinnä puolustavan ketjun karvaajana. Hinote pelasi yhteensä 503 NHL-ottelua tehoin 38+52=90. Jäähyminuutteja tuli 383.
Ura

Hinote oli Elk River Elksin kasvatti. Hän siirtyi sieltä vuosiksi 1994–1996 Yhdysvaltain asevoimien akatemiaan West Pointiin, ja hänen alkuperäinen suunnitelmansa oli päästä FBI:hin. Hinote kuitenkin lähti West Pointista kahden vuoden jälkeen. Kesällä 1996 Colorado Avalanche varasi hänet seitsemännellä kierroksella numerolla 167. Hinotesta tuli kaikkien aikojen ensimmäinen West Pointista NHL:ään varattu pelaaja. Hän pelasi kaksi seuraavaa kautta OHL-joukkue Oshawa Generalsissa. Toisella kaudellaan 1997–1998 hän pelasi myös ison osan Avalanchen farmijoukkue Hershey Bearsissa. Hinote voitti keväällä 1997 OHL:n mestaruuden.
Kaudella 1999–2000 Hinote debytoi NHL:ssä. Hän pelasi Avalanchen riveissä 27 NHL-ottelua tehoin 1+3=4. Seuraava kausi 2000–2001 oli Hinotelle ensimmäinen kokonainen NHL:ssä, ja hän teki 76 ottelussa tehot 5+10=15. Ne olivat Hinoten henkilökohtainen piste-ennätys NHL:ssä. Hinote voitti kauden päätteeksi Stanley Cupin. Hän jatkoi Avalanchessa kevääseen 2006 saakka. Hinote pelasi työsulkukauden 2004–2005 Ruotsissa, Elitserien-joukkue MODO Hockeyssä. Vaikka hän pelasi vain 18 ottelua, niin Hinote keräsi 106 jäähyminuuttia ja oli liigan jäähypörssin yhdestoista Djurgårdens IF:n Nils Ekmanin kanssa.
Heinäkuussa 2006 Hinote teki vapaana agenttina kolmivuotisen sopimuksen St. Louis Bluesin kanssa, mutta hänen kautensa jäivät loukkaantumisten takia rikkonaisiksi. Syksyllä 2009 Hinote kävi San Jose Sharksin harjoitusleirillä, muttei saanut sopimusta. Marraskuussa 2009 Hinote palasi MODOn riveihin. Hän lopetti uransa heinäkuussa 2010 ja samalla Hinoten kerrottiin liittyvän Columbus Blue Jacketsin valmennustiimiin.
Perhe

Hinote avioitui 25. heinäkuuta 2008 Amy McCarthyn kanssa. Amyn sisko on näyttelijä-malli Jenny McCarthy. Hinotella ja Amylla on poika Charlie (s. 2010).
Tilastot

Hinote (nro 13) kuvassa vasemmalla
Böömin jääkiekkomaajoukkue

| Böömi |
| --- | --- |

Ensimmäinen ottelu
  Ranska 8–1 Böömi    (23. tammikuuta, 1909, Chamonix, Ranska)  
Suurin voitto
  Böömi 17–0 Belgia  (18. tammikuuta, 1914, Montreux Les Avants, Sveitsi) 
Suurin tappio
  Englanti 11–0 Böömi   (24. tammikuuta, 1909, Chamonix, Ranska) 
| Mitalit> EM-kilpailut  |
| --- | --- | --- |
|  Kultaa | Berliini 1911 |  |
|  Kultaa | Praha 1912 |  |
|  Hopeaa | München 1913 |  |
Böömin jääkiekkomaajoukkue oli Böömiä kansainvälisissä kilpailuissa edustanut jääkiekkomaajoukkue, joka voitti jääkiekon Euroopan-mestaruuden kahdesti, vuosina 1911 ja 1914.
Vuonna 1908 Böömi oli yksi Kansainvälisen jääkiekkoliiton IIHF:n perustajajäsenistä. Böömi ei ollut itsenäinen valtio, vaan osa Habsburgien valtakuntaa. Böömissä pelattiinkin jääkiekkoa jo 1800-luvulla, ja se olikin yksi ensimmäisistä paikoista Euroopassa, jossa peliä pelattiin.
Böömin jääkiekkojoukkueen pohjalta muodostui Tšekkoslovakian jääkiekkomaajoukkue, josta tuli nykyinen Tšekin jääkiekkomaajoukkue.
Erillinen Böömin ja Määrin protektoraatin nimeä kantanut joukkue oli natsi-Saksan liittolaisineen hallitseman Euroopan epävirallinen mestari vuonna 1940.
Dhakan metro

Agargaon metroasema on yksi linjan 6 asemista Dhakassa.
Dhakan metro on rakenteilla oleva metrojärjestelmä Bangladeshin pääkaupungissa Dhakassa. Yksi linja on rakenteilla ja viisi muuta on suunnitteilla. Ensimmäisen linjan numeroksi onkin suunniteltu numeroa 6. Tämän olisi tarkoituksena kulkea koko matkan maan päällä, lähinnä kaupungin yläpuolella. Se kulkisi Motijheelin ja Uttaran väliä, ja sillä tulisi olemaan kuusitoista asemaa. Bangladeshin hallitus on pyrkinyt viemään asiaa japanilaisten yritysten kanssa yhteistyössä. Maan parlamentti on hyväksynyt hankkeen vuonna 2016.
Rakennustyöt

Dhakan metron linjan 6 ensimmäisen vaiheen rakennustyöt käynnistettiin kesäkuussa 2016. Liikenne aloitettiin joulukuussa 2022.
Brandt Clarke

| Brandt Clarke |
| --- | --- |
 Brandt Clarke.
Henkilötiedot
Syntynyt: 9. helmikuuta 2003 (ikä 21) Nepean, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  91 kg
Seura
Seura:  Los Angeles Kings
Sarja:  NHL
Pelaajaura
Pääsarjaura:  2020–
Aik. seurat:  HC Nové Zámky (SloEL)
NHL-varaus:  8. varaus, 2021 Los Angeles Kings
Brandt Clarke (s. 9. helmikuuta 2003 Nepean, Ontario, Kanada) on kanadalainen jääkiekkoilija, pelipaikaltaan puolustaja. Clarke edustaa NHL-joukkue Los Angeles Kingsia.
Ennen NHL-uransa Clarke pelasi OHL:ssä Barrie Coltsin joukkueessa ja Slovakian Extraligassa HC Nové Zámkyn joukkueessa. Los Angeles Kings varasi hänet ensimmäisellä kierroksella kahdeksannella varausvuorolla vuoden 2021 NHL:n varaustilaisuudessa. Clarke on pelannut 25 NHL:n runkosarjan ottelua. Näissä otteluissa hän on tehnyt kaksi maalia ja kuusi syöttöä eli yhteensä kahdeksan tehopistettä. Clarke on pelannut 26 Slovakian Extraligan runkosarjan ottelua. Näissä otteluissa hän on tehnyt viisi maalia ja kymmenen syöttöä eli yhteensä 15 tehopistettä.  Kaikki uran tilastot päivitetty 7. lokakuuta 2024.
Argyllin herttua

Argyllin herttuan vaakuna
Argyllin herttua on skotlantilaisessa Campbellin klaanissa oleva aatelisarvo (herttua vuodesta 1701), jota kukin suvun päämies vuorollaan kantaa. Heistä voidaan mainita:
Archibald Campbell, Argyllin ensimmäinen markiisi (1607–1661)
Archibald Campbell (k. 1685), Argyllin 9. jaarli, edellisen poika
George John Douglas Campbell (1823-1900), Argyllin 8. herttua, valtiomies ja kirjailija
John Campbell (kenraalikuvernööri) (1845–1914), Argyllin 9. herttua
Pyhä sydän

Pyhä sydän
Pyhä sydän (lat. Sacrum Cor, ital. Sacro Cuore, ransk. Sacré-Cœur, saks. Heiliges Herz) tarkoittaa Jeesuksen ruumiillista sydäntä, jota katolisessa kirkossa palvotaan Jeesuksen ihmisiä kohtaan tunteman rakkauden symbolina.
Palvonnasta on merkkejä jo keskiajan saksalaisessa mystiikassa, mutta varsinaisena palvonnan alkajana pidetään ranskalaista salesilaisnunnaa pyhä Marguerite-Marie Alacoquea (1647–1690) ja hänen näkyjään vuosina 1673–1675. Paavit edistivät palvontaa varsinkin 1700-luvulla. Paavi Klemens XIII hyväksyi Pyhän sydämen juhlan vuonna 1765 ja Leo XIII lisäsi juhlan arvoa vuonna 1899, sekä omisti samana vuonna maailman pyhälle sydämelle. Monissa katolisissa kirkoissa on kuvia, joissa Jeesus kantaa orjantappurakruunun ympäröimää sydäntään.
Pyhän sydämen juhlapyhää vietetään 3. perjantaina helluntain jälkeen, päivää ennen Jeesuksen äidin Neitsyt Marian tahrattoman sydämen muistopäivää.
Katolisen kirkon lisäksi Jeesuksen sydäntä kunnioitetaan myös vanhakatolisessa, anglikaanisessa ja luterilaisessa kirkossa. Suomen Luterilaisen Evankeliumiyhdistyksen (SLEY) Pyhän Sydämen kappeli on nimetty Jeesuksen sydämen mukaan ja SLEY käytti aiemmin tunnuksenaan Martti Lutherin sinettiä, jossa on luultavasti augustinolaisilta periytyvä sydän. Jeesuksen sydäntä kunnioitetaan nimenomaan pyhänä, kun sitä vastoin esimerkiksi hänen äitinsä Neitsyt Marian sydäntä kutsutaan tahrattomaksi. Kesäkuu on omistettu Jeesuksen pyhälle sydämelle.
Pyhimyksiä, jotka tunnetaan hartaudesta pyhää sydäntä kohtaan ovat pyhä Bonaventura, pyhä Gertrud Suuri, pyhä Katariina Sienalainen, pyhä Jean Eudes ja pyhä Marguerite-Marie Alacoque.
Historia

Vaikka Jeesuksen ristinkuoleman yhteydessä avautunutta kylkeä ja siitä evankelista Johanneksen mukaan virrannutta verta ja vettä mietiskeltiin jo varhaisina vuosisatoina, ei ole merkkiä siitä, että itse Jeesuksen haavoittunutta sydäntä oltaisiin palvottu mitenkään ensimmäisten kymmenen vuosisadan aikana.
1000- ja 1100-luvuilla hartaus kehittyi benediktiinisten ja sisterssiläisten luostareiden ilmapiirissä sekä 1200-luvulta 1500-luvulle sitä levitettiin, vaikka se ei vaikuttanut kehittyneen itsessään. Esimerkiksi fransiskaanien, dominikaanien ja kartusialaisten keskuudessa oli esimerkkejä sen harjoittamisesta. Se kuitenkin pysyi yksityisenä hartautena. Mystikot ja hurskaat ihmiset, kuten pyhä Franciscus Borgia, pyhä Petrus Canisius, pyhä Aloysius Gonzaga, pyhä Alphonsus Rodriguez ja Pyhän Pietarin Maria harjoittivat sitä.
1600-luvulla pyhä Jean Eudes teki yksityisestä hartaudesta julkisen, kunnioitti sitä hetkipalveluksella ja laati sille juhlan. Samalla vuosisadalla pyhän Marguerite-Marie Alacoquen oletetusti Jeesukselta saamat ilmestykset uudistivat hartautta ja aloittivat niin sanotun yhdeksän ensiperjantain hartauden, joiden seuraajille on annettu myös erityiset 12 lupausta.
Kunnioitus

Joko kokonaan tai osittain Jeesuksen pyhän sydämen nimiin on perustettu ainakin 7 katolista sääntökuntaa:
Congregatio Sacrorum Cordium Iesu et Mariae necnon adorationis perpetuae Ss. Sacramenti altaris, perustettu 1800
Fratres a Sacratissimo Corde Iesu, perustettu 30. syyskuuta 1821
Congregatio Missionariorum a Sacrorum Cordium Iesu et Mariae, perustettu 1833
Missionarii Sacratissimi Cordis Iesu, perustettu 8. joulukuuta 1854
Congregatio Sacerdotum a Sacro Corde Iesu eli Dehoniaanit, perustettu 28. kesäkuuta 1878
Congregatio Missionariorum a Sacrorum Cordium Iesu et Mariae (Mallorca), perustettu 17. elokuuta 1890
Missionari Sacri Cuori et Sanctae Mariae de Guadalupe, perustettu 3. kesäkuuta 1939
Lisäksi Jeesuksen pyhälle sydämelle on laadittu vähintään seuraavat latinankieliset rukoukset, hetkipalveluksen pienoisversio, novena ja julkinen litania:
Formula Oblationis Cotidianae ad SS. Cor Iesu, ilmeisesti peräisin 1800-luvulta
Litaniae de Sacratissimo Corde Iesu, paavi Leo XIII:n hyväksymä julkiseen käyttöön 1899
Novena ad Sacratissimum Cor Iesu
O divinum Cor Iesu
Officium Parvum Sacratissimi Cordis Iesu, peräisin 1900-luvun rukouskirjoista
Oratio ad Sacratissimum Cor Iesu
O Sacratissimum Cor Iesu
Pyhän sydämen juhlapäivänä roomalaiskatolisessa hartauselämässä sitä on kunnioitettu seuraavalla latinankielisellä kollehtarukouksella:
"Orémus.
Deus, qui nobis in Corde Fílii tui, nostris vulneráto peccátis, infinítos dilectiónis thesáuros misericórditer largíri dignáris: concéde, quǽsumus; ut, illi devótum pietátis nostræ præstántes obséquium, dignæ quoque satisfactiónis exhibeámus offícium."
Paavi Leo XIII:n aikana vuonna 1900 hyväksyttiin myös pyhän sydämen skapulaari, Jeesuksen ja Marian pyhien sydämien skapulaari ja Marian tahrattoman sydämen skapulaari.
Päivämääriä

Katolisessa kirkossa Jeesuksen pyhän sydämen juhlapyhää vietetään seuraavina yhtenätoista päivämääränä vuodesta 2017 vuoteen 2027:
23. kesäkuuta 2017
8. kesäkuuta 2018
28. kesäkuuta 2019
19. kesäkuuta 2020
11. kesäkuuta 2021
24. kesäkuuta 2022
16. kesäkuuta 2023
7. kesäkuuta 2024
27. kesäkuuta 2025
12. kesäkuuta 2026
4. kesäkuuta 2027
Aiheesta muualla

Kuvia tai muita tiedostoja aiheesta Pyhä sydän Wikimedia Commonsissa
Jeesuksen pyhän sydämen litania (Arkistoitu – Internet Archive) Katolinen.net 28/6/2019
First Friday Devotion and Good Friday (englanniksi)
John Croiset: Devotion to the Sacred Heart of Jesus, 1863 (englanniksi)
R.F.R. Pierik: Catechism of the devotion to the Sacred Heart of Jesus,  1874 (englanniksi)
Kristillisdemokraattinen eduskuntaryhmä

| Kristillisdemokraattinen eduskuntaryhmä Kristdemokratiska riksdagsgruppen |
| --- | --- |
 
  
 
Asema:  Valtioneuvosto
Perustettu:  23. maaliskuuta 1970
Jäsenpuolueet:  Suomen Kristillisdemokraatit
Puheenjohtaja:  Peter Östman
Vaalipiiri:  Suomen valtiopäivät
Varapuheenjohtajat:   Päivi Räsänen  Sari Tanus 
Pääsihteeri:  Iina Mattila
Edustus:  5 / 200
Ideologia:  arvokonservatismi, kristillisdemokratia
Kristillisdemokraattinen eduskuntaryhmä (kd) on Suomen Kristillisdemokraattien kansanedustajien muodostama yhteistyöelin eduskunnassa. Kaudella 2023–2027 ryhmään kuuluu viisi edustajaa Laukkasen tiputtua. Eduskuntaryhmän puheenjohtajana toimii Peter Östman ja varapuheenjohtajina Päivi Räsänen ja Sari Tanus.
Eduskuntaryhmästä on siirtynyt muihin ryhmiin kolme kansanedustajaa: Vesa Laukkanen (VeS 1993), Matti Ryhänen (Kesk. 1996) ja Lyly Rajala (Kok. 2003). Kristillisdemokraattien ryhmään ei ole siirtynyt edustajia muista puolueista.
Kansanedustajat

Luettelo eduskuntaryhmään kuuluneista kansanedustajista
Kansanedustajat > Valiokuntapaikat 2019-2023

Alla on lueteltu kristillisdemokraattien edustajat valiokunnissa vaalikauden 2019–2023 aikana.
| Valiokunta | Edustaja(t) |
| --- | --- |
Suuri valiokunta:: Sari Essayah Varajäsen: Peter Östman
Valtiovarainvaliokunta:: Varajäsen: Sari Essayah
Perustuslakivaliokunta:: Varajäsen: Päivi Räsänen Varajäsen: Sari Tanus
Hallintovaliokunta:: Varajäsen: Päivi Räsänen
Lakivaliokunta:: Antero Laukkanen
Maa- ja metsätalousvaliokunta:: Peter Östman Varajäsen: Päivi Räsänen
Sivistysvaliokunta:: Varajäsen: Sari Tanus
Sosiaali- ja terveysvaliokunta:: Varajäsen: Päivi Räsänen
Talousvaliokunta:: Varajäsen: Peter Östman
Tarkastusvaliokunta:: Päivi Räsänen
Tulevaisuusvaliokunta:: Sari Tanus
Työelämä- ja tasa-arvovaliokunta:: Varajäsen: Antero Laukkanen
Tiedusteluvalvontavaliokunta:: Päivi Räsänen
Puheenjohtajisto > Puheenjohtajat

Raino Westerholm 1970–1974
Antero Juntumaa 1974–1976
Veikko Matikkala 1976–1979
Sauli Hautala 1979–1982
Eeva-Liisa Moilanen 1987–1991
Bjarne Kallis 1991–1995
Toimi Kankaanniemi 1995–1997
Jouko Jääskeläinen 1997–2003
Päivi Räsänen 2003–2004
Sari Essayah 2004–2007
Bjarne Kallis 2007–2011
Peter Östman 2011–2019
Päivi Räsänen 2019–2023
Peter Östman 2023→
Puheenjohtajisto > Pääsihteerit

Eivor Oikkonen 1970–1972
Paavo Ahonen 1972–1983
Eeva-Liisa Moilanen 1983–1987
Jori Ringman 1987–1991 (vs. 1994–1995)
Merja Eräpolku 1991-2018
Marjut Virvonen vs. 1998–1999
Markus Kalmi 2018–2021
Iina Mattila 2021→
Aiheesta muualla

Kristillisdemokraattinen eduskuntaryhmä eduskunnan sivuilla (Arkistoitu – Internet Archive)
Eduskuntaryhmä kristillisdemokraattien sivuilla (Arkistoitu – Internet Archive)
| n k Kristillisdemokraattien kansanedustajat 2023–2027 |
| --- | --- |
Eduskuntaryhmä (5):  Essayah  Poutala  Räsänen  Tanus  Östman 
| n k Suomen eduskunnan eduskuntaryhmät |
| --- | --- |
Valtioneuvosto (109):  Kansallisen kokoomuksen eduskuntaryhmä (48)  Perussuomalaisten eduskuntaryhmä (46)  Ruotsalainen eduskuntaryhmä (10)  Kristillisdemokraattinen eduskuntaryhmä (5) 
Oppositio (91):  Sosialidemokraattinen eduskuntaryhmä (43)  Keskustan eduskuntaryhmä (22)  Vihreä eduskuntaryhmä (13)  Vasemmistoliiton eduskuntaryhmä (11)  Liike Nyt -eduskuntaryhmä (1)  Eduskuntaryhmä Timo Vornanen (1)
Helsinki Freezeout

Helsinki Freezeout on Suomen ainoan kasinon, Casino Helsingin talvisin järjestämä kansainvälinen pokeriturnaus. Pelimuotoina ovat olleet texas hold 'em no limit (unlimited rebuys for 90 min + add-on), omaha pot limit, seven card stud limit, texas hold 'em no limit (freezeout, pääkilpailu) ja sökö pot limit. Lisäksi pääkilpailuun on satelliittiturnaus.
Vuoden 2009 pääkilpailussa voittajan voittosumma (201 096 euroa) oli suurin Suomessa jaettu ykköspalkinto. Edellinen ennätys oli vuoden 2008 pääturnauksesta (160 825 euroa)..
Voittajat > 2005

Turnaus pelattiin 12.–17.12.
| Pelimuoto | Voittaja | Voittosumma (€) |
| --- | --- | --- |
| Texas hold'em no limit 100 € + 20 € unlimited rebuys for 90 min + add-on | Voitto Rintala  | 11 000 |
| Omaha pot limit 200 € + 20 € unlimited rebuys for 90 min + add-on | Henri Häkkilä  | 20 930 |
| 7 card stud limit 300 € + 20 € 1 rebuy for 90 min | Sebastian Riviere  | 9 555 |
| Texas hold 'em no limit 2000 € + 100 € freezeout | Jonas Molander  | 93 600 |
| Sökö pot limit 200 € + 20 € unlimited rebuys for 90 min + add-on | Matti Kuortti  | 18 830 |
Voittajat > 2007

Turnaus pelattiin 7.–13.1.
| Pelimuoto | Voittaja | Voittosumma (€) |
| --- | --- | --- |
| Texas hold'em no limit 100 € + 20 € unlimited rebuys for 90 min + add-on | Valtteri Kiviranta  | 10 440 |
| Omaha pot limit 200 € + 20 € unlimited rebuys for 90 min + add-on | Xuan Tran  | 29 780 |
| 7 card stud limit 500 € + 20 € | Seppo Parkkinen  | 11 375 |
| Texas hold 'em no limit 2500 € + 100 € freezeout | Taneli Tiikkaja  | 103 935 |
| Sökö pot limit 200 € + 20 € unlimited rebuys for 90 min + add-on | J-P Juhola  | 28 350 |
Voittajat > 2008

Turnaus pelattiin 7.–13.1.
| Pelimuoto | Voittaja | Voittosumma (€) |
| --- | --- | --- |
| Texas hold'em no limit 100 € + 20 € unlimited rebuys for 90 min + add-on | Tero Laurila  | 22 015 |
| Omaha pot limit 200 € + 20 € unlimited rebuys for 90 min + add-on | Albina Suhonen  | 39 200 |
| Texas hold 'em no limit 2500 € + 100 € freezeout | J-R Lampila  | 160 825 |
| Sökö pot limit 200 € + 20 € unlimited rebuys for 90 min + add-on | Christian Engblom  | 28 760 |
| 7 card stud limit 200 € + 20 € | Antti Meriläinen  | 6 092 |
Voittajat > 2009

Turnaus pelattiin 10.–18.1.
| Pelimuoto | Voittaja | Voittosumma (€) |
| --- | --- | --- |
| Texas hold'em no limit 200 € + 20 € unlimited rebuys for 90 min + add-on | Markus Ristola  | 33 664 |
| Omaha pot limit 200 € + 20 € unlimited rebuys for 90 min + add-on | Tuomas Järvinen  | 39 885 |
| Texas/Omaha pot limit 1000+50 € freezeout | Tero Keskikuru  | 38 620 |
| Texas hold 'em no limit 2850 € + 150 € freezeout | Jani Valkeinen  | 201 096 |
| Texas No Limit Terminator 600+30 € freezeout | Aki Pyysing  | 9 576 |
| Sökö pot limit 200 € + 20 € unlimited rebuys for 90 min + add-on | J-P Löfblom  | 28 667 |
| 7 card stud limit 600 € + 30 € freezeout | David Jakobson  | 12 180 |
Voittajat > 2013

| Pelimuoto | Voittaja | Voittosumma (€) |
| --- | --- | --- |
| Texas NL Rebuy 200 € + 20 € | Jari-Pekka Juhola  | 26 034 |
| Omaha PL Rebuy 200 € + 20 € | Jami Juutila  | 31 719 |
| Sökö PL Rebuy 200 € + 20 € | Kari "Kiksa" Jokinen  | 21 425 |
| Seven Card Stud Limit 1 000 € + 50 € | Jukka Perälä  | 9 460 |
| Texas NL 2000 € + 100 € | VP Alakorva  | 51 635€ |
| Omaha PL 6-max 1000 € + 50 € | Ville Mattila  | 21 330 |
| Omaha PL 2000 € + 100 € | Jens Kyllönen  | 41 280 |
| Terminaattori 600 € + 30 € | Niko Kettunen  | 11 320 |
Voittajat > 2014

| Pelimuoto | Voittaja | Voittosumma (€) |
| --- | --- | --- |
| Sökö 230€ + rebuys | Ville-Joonas Javanainen  | 17 493 |
| 600+30 € Terminator | Jenna Pettersson  | 15 648 € |
| Texas No Limit | Kimmo Kurko  | 48 910 |
| Omaha Rebuys | Juha Lauttamus  | 28 512 |
| Open Face Chinese | Antti Kärkkäinen  | 5 925 |